**МОНГОЛ УЛСЫН ИХ ХУРЛЫН 2022 ОНЫ НАМРЫН ЭЭЛЖИТ ЧУУЛГАНЫ**

**АЮУЛГҮЙ БАЙДАЛ, ГАДААД БОДЛОГЫН БАЙНГЫН ХОРООНЫ**

**10 ДУГААР САРЫН 12-НЫ ӨДӨР /ЛХАГВА ГАРАГ/-ИЙН**

**ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| **№** | **Хэлэлцсэн асуудал** | **Хуудасны дугаар** |
| **1.** | **Хуралдааны товч тэмдэглэл:** | 1-2 |
| **2.** | **Хуралдааны дэлгэрэнгүй тэмдэглэл:** | 3 |
|  | 1.Хууль тогтоомжийн хэрэгжилтийн талаарх Цахим хөгжил, харилцаа холбооны сайдын мэдээлэл сонсох | 3 |

***Монгол Улсын Их Хурлын 2022 оны намрын ээлжит чуулганы***

***Аюулгүй байдал, гадаад бодлогын байнгын хорооны***

***10 дугаар сарын 12-ны өдөр /Лхагва гараг/-ийн***

***хуралдааны товч тэмдэглэл***

Аюулгүй байдал, гадаад бодлогын байнгын хорооны дарга Б.Энх-Амгалан ирц, хэлэлцэх асуудлын дарааллыг танилцуулж, хуралдааныг даргалав.

*Хуралдаанд ирвэл зохих 19 гишүүнээс 10 гишүүн хүрэлцэн ирж, 52.6 хувийн ирцтэйгээр хуралдаан 16 цаг 22 минутад Төрийн ордны “Их Засаг” танхимд эхлэв.*

*Томилолттой:**Х.Баделхан, Д.Бат-Эрдэнэ;*

*Чөлөөтэй:**Т.Аюурсайхан, Д.Цогтбаатар;*

*Эмнэлгийн чөлөөтэй:**П.Анужин, С.Батболд;*

*Тасалсан:**Н.Наранбаатар.*

***Нэг.Хууль тогтоомжийн хэрэгжилтийн талаарх Цахим хөгжил, харилцаа холбооны сайдын мэдээлэл сонсох***

Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн Аюулгүй байдал, гадаад бодлогын байнгынхороо хариуцсан ахлах зөвлөх Ж.Чимгээ, референт Б.Гандиймаа, **Хяналт шалгалт, үнэлгээний газрын Хяналт шалгалтын хэлтсийн зөвлөх С.Эрдэнэчимэг** нар байлцав.

Байнгын хорооны дарга Б.Энх-Амгалан Хууль тогтоомжийн хэрэгжилтийн талаарх Цахим хөгжил, харилцаа холбооны сайдынмэдээллийг хаалттай горимоор сонсох нь зүйтэй гэсэн горимын санал гаргав.

**Б.Энх-Амгалан:** Улсын Их Хурлын гишүүн Б.Энх-Амгалангийн гаргасан горимын саналыг дэмжье гэсэн санал хураалт явуулъя.

Зөвшөөрсөн: 6

Татгалзсан: 4

Бүгд: 10

60.0 хувийн саналаар горимын санал дэмжигдлээ.

Горимын санал дэмжигдсэн тул хуралдааныг хаалттай горимд шилжүүлэв.

*Нээлттэй хуралдаан 2 минут үргэлжилж, 19 гишүүнээс 12 гишүүн хүрэлцэн ирж, 63.1 хувийн ирцтэйгээр хуралдаан 16 цаг 24 минутад хаалттай горимд шилжив.*

**Тэмдэглэлтэй танилцсан:**

АЮУЛГҮЙ БАЙДАЛ, ГАДААД БОДЛОГЫН

БАЙНГЫН ХОРООНЫ ДАРГА Б.ЭНХ-АМГАЛАН

**Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ

ШИНЖЭЭЧ Д.ОТГОНДЭЛГЭР

**МОНГОЛ УЛСЫН ИХ ХУРЛЫН 2022 ОНЫ ЭЭЛЖИТ БУС ЧУУЛГАНЫ**

**АЮУЛГҮЙ БАЙДАЛ, ГАДААД БОДЛОГЫН БАЙНГЫН ХОРООНЫ**

**10 ДУГААР САРЫН 12-НЫ ӨДӨР /ЛХАГВА ГАРАГ/-ИЙН**

**ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

Эрхэм гишүүдийн энэ өдрийн амгаланг айлтгая. Байнгын хорооны гишүүдийн ирц 52.6 хувьтай байгаа тул Аюулгүй байдал, гадаад бодлогын байнгын хорооны 10 сарын 12-ны өдрийн хуралдааныг нээснийг мэдэгдье.

Байнгын хорооны өнөөдрийн хуралдаанаар хэлэлцэх асуудлыг танилцуулъя. Монгол Улсын Их Хурлын чуулганы хуралдааны дэгийн тухай хуулийн 113 дугаар зүйлийн 113.1-д Хуульд заасны дагуу, эсвэл Байнгын хороо эрхлэх асуудлын хүрээнд өөрийн санаачилгаар Засгийн газрын гишүүд Улсын Их Хуралд ажлаа шууд хариуцан тайлагнадаг байгууллагын болон бусад байгууллагын мэдээллийг хуралдаанаар хэлэлцэж болно гэж, Монгол Улсын Их Хурлын Хяналт шалгалтын тухай хуулийн 7 дугаар зүйлийн 7.1-д Байнгын, дэд болон хянан шалгах түр хороо нь Улсын Их Хурлаас хууль тогтоомжийн биелэлтэд хяналт тавих үйл ажиллагааг зохион байгуулж хэрэгжүүлнэ гэж заасны дагуу өнөөдрийн Байнгын хорооны хуралдаанаар кибер аюулгүй байдлын нөхцөл байдлын талаар Цахим хөгжил, харилцаа холбооны сайдын мэдээллийг сонсоно.

Хэлэлцэх асуудлын талаар өөр саналтай гишүүн байна уу? Алга байна. Хэлэлцэх асуудалдаа оръё. Монгол Улсын Их Хурлын тухай хуулийн 22 дугаар зүйлийн 22.3-т заасны дагуу хэлэлцэх асуудлын шинж байдал, гишүүдийн саналыг харгалзан асуудлыг хаалттай хуралдаанаар хэлэлцэж болно гэж, Монгол Улсын Их Хурлын чуулганы хуралдааны дэгийн тухай хуулийн 12-ийн 12.3-т заасны дагуу, Монгол Улсын Их Хурлын тухай хуулийн 22.3-т заасны дагуу хуралдаанд оролцсон гишүүдийн олонхын саналаар асуудлыг хаалттай хуралдаанаар хэлэлцэж болно гэж заасны дагуу өнөөдрийн Байнгын хорооны хуралдааныг хаалттайгаар хэлэлцүүлэх горимын санал гаргаж байна.

Горимын саналын дагуу санал хураалт явуулъя. Хуралдааныг хаалттайд шилжүүлье гэсэн горимын саналаар санал хураалт явуулъя. Санал хураалт.

Санал хураалтад оролцсон гишүүдийн олонх дэмжсэн учраас хуралдааныг хаалттай горимд шилжүүлье. Ажлын хэсгийг дуудъя.

**Дууны бичлэгээс буулгасан:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ

ШИНЖЭЭЧ Д.ОТГОНДЭЛГЭР